Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 1493

(4) Az e melléklet 3. cikkének a) pontjában említett műszaki szabályzatoknak vagy követelményeknek való megfelelés ellenére valamely Fél rendkívüli körülmények között megtagadhatja, hogy valamely szállító forgalomba hozzon egy terméket a piacán, vagy megkövetelheti valamely szállítótól, hogy vonja ki az adott terméket a piacáról, ha megalapozott tudományos vagy műszaki információk alapján sürgős és kényszerítő kockázatok merülnek fel a közúti közlekedésbiztonság, a közegészség vagy a környezet szempontjából. Az említett megtagadás nem jelent a másik Fél termékeivel szembeni önkényes vagy indokolatlan hátrányos megkülönböztetési eszközt vagy rejtett kereskedelemkorlátozást. Végrehajtása előtt bármely ilyen ideiglenes szükséghelyzeti intézkedésről értesíteni kell a másik Felet és a szállítót, az intézkedés okainak objektív, indokolással ellátott és kellően részletes kifejtésével. EU/KR/2-C. MELLÉKLET/hu 11

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes